Diari Oficial de la Generalitat Valenciana


Sumari del DOGV 2023, del 13-05-1993 (1993/827942)

ORDRE d'1 d'abril de 1993, de la Conselleria d'Agricultura i Pesca, per la quad es convoquen tres beques per a postgraduats.
----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/01/(2)/dof/vci/html**

### Dades del document

Número de DOGV
:   2023

Data del DOGV
:   13-05-1993

Secció del DOGV
:   DISPOSICIONS GENERALS

Número del document
:   1993/827942


Data del document
:   01-04-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'1 d'abril de 1993, de la Conselleria d'Agricultura i Pesca, per la qual es convoquen tres beques per a postgraduats.  
Article primer  
Mitjançant aquesta ordre es convoquen tres beques per a la formació professional de postgraduats a l?àrea d'economia- sociologia agrària.  
Podran optar a l?obtenció de les beques, els llicenciats en Econòmiques, Empresarials, Sociologia o els enginyers agrònoms.  
Article segon  
El període de gaudi de les beques serà d'un any.  
Article tercer  
Les beques tindran una dotació de 100.000 pessetes mensuals cadascuna, i seran sufragades a càrrec de la línia 162 del capítol IV, del programa 711.10, de l?exercici econòmic 1993, per un import màxim de 2.100.000 PTA i 1.500.000 PTA de l?exercici econòmic de 1994.  
Article quart  
Els becaris realitzaran les funcions que els siguen encomanades pel Servei d'Estudis Agraris i Comunitaris de la Secretaria General, a fi d'aconseguir els objectius de pràctica professional i formació a l?àrea d'economia- sociologia agrària. El. temps de dedicació serà de 35 hores a la setmana. La feina es realitzarà a València.  
Article cinquè  
Les sol·licituds s'adreçaran a la Secretaria General de la Conselleria d'Agricultura i Pesca i hi haurà de constar l'adreça i el telèfon de l?interessat.  
Hauran de ser presentades al Registre General d'aquesta Conselleria, carrer d'Amadeu de Savoia, núm. 2, 46057 València, en el termini de 15 dies hàbils, comptadors de l?endemà de la publicació d'aquesta ordre al Diari Oficial de la Generalitat Valenciana.  
A la sol·licitud s'afegirà currículum, on s'inclourà expedient acadèmic i tot tipus de mèrits professionals. Es valorarà el coneixement d'idiomes.  
Es valorarà de la següent manera:  
a) Entrevista de 0 a 5 punts.  
b) Prova escrita de 0 a 5 punts.  
c) Currículum de 0 a 4 punts.  
d) Coneixements de valencià de 0 a 3 punts.  
Només seran tinguts en compte els mèrits que siguen acreditats documentalment.  
Per tal de realitzar la selecció, els candidats seran convocats a una entrevista personal per tal de comprovar la idoneïtat i aptitut per al treball i una prova escrita sobre temes relacionats amb l'agricultura, ramaderia i pesca valenciana.  
Article sisè  
Les beques seran concedides per Resolució de la Secretaria General de la Conselleria d'Agricultura i Pesca, a proposta d'una comissió avaluadora i en el termini d'un mes.  
Aquesta comissió estarà formada per:  
President: José Antonio Franco i Vila (Secretari General de la Conselleria d'Agricultura i Pesca).  
Secretari: Pedro Martínez Francés (Cap de Secció del SEAC).  
Vocal: Marta Ponce González (Tècnic Superior del SEAC).  
Suplents: Vicent Ahuir i Cardells (Cap del Servei SEAC).  
Vicent Soriano i Besó (Tècnic Superior del SEAC).  
Francesc Salom i Salom (Tècnic Superior del SEAC).  
La presentació de sol·licituds implica l'acceptació del contingut d'aquesta convocatòria.  
Article setè  
Les incidències que hi haja durant el període d'aprofitament de la beca seran resoltes en expedient contradictori pel secretari general, el qual pot revocar-la cas d'incompliment de les obligacions de part del becari.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 1 d'abril de 1993  
El Conseller d'Agricultura i Pesca,  
LUIS FONT DE MORA MONTESINOS


Còpia Permalink ELI